খনি থেকে গ্যাস উত্তোলনের পর পাইপলাইনে দেওয়ার পর দীর্ঘপথ পাড়ি দিয়ে দেশের বিভিন্ন স্থানে পৌঁছতে গিয়ে গ্যাসের চাপ ধীরে ধীরে কমে যায়। কম্প্রেসার গ্যাসের এই চাপ বৃদ্ধি করবে। অত্যন্ত উচুঁমানের কারিগরী উৎকর্ষসম্পন্ন এই কমপ্রেসার স্টেশনটি চালু হলে দেশের সব সার কারখানা, বিদ্যুৎ কেন্দ্রসহ সব অবকাঠামোতে গ্যাসের চাপ বাড়বে। দেশে গ্যাসের চাপ নিয়ে ঢাকা, চট্রগ্রাম ও রাজশাহী অঞ্চলে যে সংকট রয়েছে তা সম্পূর্ণ কেটে যাবে । ইতিমধ্যে স্টেশন দুটির ৯৫ ভাগ কাজ শেষ হয়েছে। কমিশনিং কাজ সফলভাবে শেষ হলে আগামী মার্চ মাসের যেকোনো সময় প্রধানমন্ত্রী এই স্টেশনের উদ্বোধন করবেন বলে জানিয়েছেন পেট্রোবাংলার চেয়ারম্যান ড. হোসেন মনসুর। সোমবার বিকেলে ব্রাহ্মণবাড়িয়ার আশুগঞ্জে গ্যাস ট্রান্সমিশন কোম্পানি লিমিটেডের (জিটিসিএল) কম্প্রেসার স্টেশনের কাজ পর্রিদশন করেন।